
                 07.04.2010. a  nr  ...

Projekteerimistingimuste määramine

(Raudtee tn 1 hoone fassaadide rekonstrueerimine)

1. ASJAOLUD JA MENETLUSE KÄIK

22.03.2010. a OÜ VKG ELEKTRIVÕRGUD, registrikood 10855041, mille esindajana tegutseb juhatuse liige Marek Tull, taotles Narva Linnavalitsuse Arhitektuuri- ja Linnaplaneerimise Ametilt projekteerimistingimusi Raudtee tn 1 hoone fassaadide rekonstrueerimiseks. 
2. ÕIGUSLIKUD ALUSED
2.1    Ehitusseaduse §19 lõike 3 kohaselt projekteerimistingimused on kohaliku omavalitsuse kinnitatud konkreetsele ehitisele kohaldatavad arhitektuursed ja ehituslikud tingimused. 
2.2    Narva linna ehitusmääruse §22  lõike 1 kohaselt projekteerimistingimused kinnitab korraldusega Linnavalitsus.

3. OTSUS

3.1 Määrata projekteerimistingimused Raudtee tn 1 hoone fassaadide rekonstrueerimise ehitusprojekti koostamiseks järgnevalt:   
	3.1.1. ÜLDANDMED



	3.1.1.1 Taotleja andmed: 
             OÜ VKG ELEKTRIVÕRGUD, registrikood 10855041, 

             Paul Kerese tn 11, 20309 Narva
3.1.1.2 Krundi aadress, mille kohta esitatakse taotlus:  Raudtee tn 1 
3.1.1.3 Ehitisregistri andmed:
 Ehitise nimetus: alajaam; ehitisregistri kood 118006635; ehitisealune pind: 61,0 m2
3.1.1.4  Kinnistusraamatu andmed: 
             Katastriüksuse tunnus: 51105:004:0008; krundi pindala: 142,0 m2;
             maakasutuse sihtotstarve: tootmismaa; kinnistu omanik: OÜ VKG ELEKTRIVÕRGUD

	3.1.1.5  Käesolevad projekteerimistingimused on kehtivad kuni 06.04.2012. a

	3.1.1.6  Projekteerimistingimuste koostamise alus:     

3.1.1.6.1 Projekteerimistingimuste 22.03.2010. a taotlus nr 450/1-12;
3.1.1.6.2 Ehitusseadus1, Narva linna  ehitusmäärus;
3.1.1.6.3 Eestis kehtivad normatiivid, EPN, Eesti Standardid.

	3.2 PROJEKTEERIMISE EESMÄRK




Projekti koostamise eesmärgiks on Raudtee tn 1 hoone fassaadide rekonstrueerimine.
	3.3 ÜLDNÕUDED




3.3.1    Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

-  Eesti Standard EVS 812-7:2008 „Ehitiste tuleohutus. Osa 7: Ehitistele esitatava põhinõude, tuleohutusnõude tagamine projekteerimise ja ehitamise käigus”;

-  Siseministri 8.09.2000. a määrus nr 55 „Tuleohutuse üldnõuded”;
-  Narva Linnavolikogu 30.11.2006. a määrus nr 48 „Narva linna ehitusmäärus”;
-  Eesti Standard EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus”;

-  Eesti Standard EVS 811:2006 „Hoone ehitusprojekt”;

-  Majandus- ja Kommunikatsiooniministri 27.12.2002. a määrus nr 70 „Nõuded ehitusloa taotlemisel esitatavale ehitusprojektile“ jne.
3.3.2 Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500 mis on kooskõlastatud Narva linna peageodeedi poolt.
3.3.3 Projekt (selle osad) peab olema koostatud või kontrollitud Ehitusseaduse §-s 47 nimetatud projekteerimises pädeva vastutava spetsialisti poolt. 

3.3.4 Isikul on lubatud ehitada, projekteerida, teha ehitusuuringuid, energiaauditeid, omanikujärelevalvet, ehitusprojektide ja ehitiste ekspertiise, väljastada energiamärgiseid ning tegeleda ehitusjuhtimisega, kui ta on ettevõtja äriseadustiku tähenduses ning tal on: majandustegevuse registri registreering ja vastavasisuline õigussuhe Ehitusseaduse §-s 47 nimetatud pädeva isikuga või peab füüsilisest isikust ettevõtja ise olema pädev tegutsema vastutava spetsialistina (Ehitusseadus1 § 41).
3.3.5 Tiitellehel, seletuskirjas ja jooniste kirjanurkades esitada vastutavate spetsialistide originaalallkirjad.
3.3.6 Projekt peab olema heaks kiidetud kõigil ehitusseadusega ettenähtud juhtudel.

3.3.7 Projekti koosseisus esitada originaalkooskõlastused (ettevõtte nimetus, kooskõlastaja nimi, kuupäev, telefon).
3.3.8 Esitada projekti nimetus vastavalt projekteerimistingimustele.

3.3.9 Narva Linnavalitsuse korraldus projekteerimistingimuste kinnitamise kohta esitada ehitusprojekti lisana.
3.3.10 Tehnilised näitajad esitada vastavalt Majandus- ja Kommunikatsiooniministri 24.12.2002. a kehtestatud  määrusele nr 69 „Ehitise tehniliste andmete loetelu“.
3.3.11 Esitada Narva Linnavalitsuse Arhitektuuri- ja Linnaplaneerimise Ametile kooskõlastamiseks ehitusprojekt vähemalt kahes identselt komplekteeritud eksemplaris. Narva linna ehitusmääruse § 24 kohaselt nõutakse ehitusloa saamiseks põhiprojekti.

	3.4  ARHITEKTUURSED JA LINNAEHITUSLIKUD TINGIMUSED


3.4.1 Fassaadilahendused peavad olema esteetiliselt vaadeldavad kõikidel vaadetel. Esitada vähemalt 2 värvilahendust parima tulemuse saavutamiseks. Võtta arvesse Kalda tn 9 hoonete värvilahendust. Välisviimistluse ja värvilahenduse pass esitada projekti koosseisus.
3.4.2 Lubatud välisviimistluse materjal: dekoratiivkrohv, dekoratiivsed fassaadiplaadid (nt värvitud/terrasiit tsementkiudplaadid, klinkerplaadid, kivipuruplaadid). Mitte kasutada plekki ja plastikmaterjale.
3.4.3 Katusekatte vahetamise korral esitada katuse plaan ja materjalide spetsifikatsioon.

3.4.4 Krundi piirded: ei ole lubatud. 
3.4.5 Keskkonnakaitsemeetmed ja tuleohutusmeetmed: lahendada projekti koosseisus.
3.4.6 Situatsiooniskeem: kasutada Narva linna kaarti Narva Linnavalitsuse Arhitektuuri-ja Linnaplaneerimise Ameti kodulehelt www.narvaplan.ee.
3.4.7 Värvivaated esitada mõõtkavas 1:50. Vaadetel näidata vaadete suunad ja tähistused, akende ja uste värvitoonid, välisviimistluse materjalid jne. Esitada kasutatava värvikataloogi nimetus. Metallosade värvitoonid esitada RAL kataloogi järgi.

3.4.8 Asendiplaan esitada mõõtkavas 1:500. Näidata olemasolevad ehitised, olemasolev juurdepääs avalikult kasutatavale teele jne. Määratleda pinnakatted. Asendiplaanil esitada tabel: „Ehitiste eksplikatsioon” (nimetus, ehitisregistri kood, olulised tehnilised andmed jne). 

3.4.9 Arhitektuurne ja konstruktiivne projektiosad: esitada Eesti Standartidega ettenähtud mahus, vastavalt põhiprojekti staadiumile.

	3.5 KOOSKÕLASTUSED




3.5.1   Ida-Eesti Päästekeskuse Narva Keskkomando.

3.5.2   Narva Linnavalitsuse Arhitektuuri- ja Linnaplaneerimise Amet.

	4.  RAKENDUSSÄTTED




4.1    Käesolev korraldus jõustub alates teatavakstegemisest.
4.2    Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest

Tarmo Tammiste

Linnapea

Ants Liimets

	
	Linnasekretär

